สงครามวันเดียว? OTO พุ่งแรง ผู้บริหารฟุ้งรายได้ปีนี้โตแตะ 1.3 พันล้าน
สงครามวันเดียว? OTO พุ่งแรง ผู้บริหารฟุ้งรายได้ปีนี้โตแตะ 1.3 พันล้าน ล่าสุด ณ เวลา 16.08 น. อยู่ที่ 6.50 บาท บวก 0.95 บาท หรือ 17.12% สูงสุดที่ 6.85 บาท ต่ำสุดที่ 5.55 บาท ด้วยมูลค่าซื้อขาย 133.74 ล้านบาท
23 ม.ค. 2560

นายวัฒน์ชัย วิไลลักษณ์ กรรมการผู้จัดการใหญ่ บริษัทสามารถคอร์ปอเรชั่น จำกัด (มหาชน) หรือ SAMART เปิดเผยว่า ธุรกิจสาย Related Business โดยบริษัท วันทูวัน คอนแทคส์ จำกัด (มหาชน) หรือ OTO ซึ่งเป็นบริษัทในเครือ ตั้งเป้ารายได้ในอีก 4 ปีข้างหน้าจะเติบโตแตะ 2.5 พันล้านบาท และตั้งเป้ารายได้ปีนี้ที่ 1.3 พันล้านบาท จากปัจจุบันมีงานในมือแล้วกว่า 900 ล้านบาท และคาดจะได้รับงานใหม่เข้ามาเพิ่มอีก 400 ล้านบาท จากลูกค้าทั้งภาครัฐและเอกชน เช่น กลุ่มสายการบิน ธนาคาร โรงพยาบาล ธุรกิจประกัน เป็นต้น
อย่างไรก็ตามเป็นที่น่าจับตามองว่า บริษัทจะสามารถทำรายได้แตะ 1.3 พันล้านบาทหรือโตประมาณ 30% ตามที่ตั้งเป้าได้จริงหรือไม่ เนื่องจากเมื่อเปรียบเทียบรายได้ในช่วงปี 57 อยู่ที่ 790.43 ล้านบาท รายได้ปี 58 อยู่ที่ 996.30 ล้านบาท ส่วนรายได้ 9 เดือนแรกของปี 59 อยู่ที่ 693.72 ซึ่งจะเห็นว่าเป็นไปได้ค่อนข้างยากที่บริษัทจะผลักดันรายได้ให้โตตามเป้า
อนึ่ง ราคาหุ้น OTO ล่าสุด ณ เวลา 16.08 น. อยู่ที่ 6.50 บาท บวก 0.95 บาท หรือ 17.12% สูงสุดที่ 6.85 บาท ต่ำสุดที่ 5.55 บาท ด้วยมูลค่าซื้อขาย 133.74 ล้านบาท ขณะที่ดัชนีตลาดหุ้นไทยโดยรวมบวก 0.39%
 
 